## **PROCEDIMENT DE PREINSCRIPCIÓ AL PROGRAMA DE FORMACIÓ INICIAL (PFI) “AUXILIAR DE MUNTATGE I MANTENIMENT D’EQUIPS INFORMÀTICS” PER AL CURS 2020-2021 A L’INSTITUT COLLBLANC DE LA CANONJA**

El procediment es realitzarà mitjançant l’enviament d’un correu electrònic a **preinscripcionspficollblanc@gmail.com**

#### Documentació identificativa

Tots els sol·licitantshan de presentar

* Còpia del DNI, NIE o passaport vigent. Si es tracta d'estrangers comunitaris, document d'identitat del país d'origen.

Si el sol·licitant és **menor d'edat** també ha de presentar:

* Còpia del llibre de família o altres documents relatius a la filiació. Si està en situació d'acolliment, la resolució d'acolliment del Departament de Treball, Afers Socials i Famílies.
* Còpia del DNI de la persona sol·licitant (pare, mare, tutor o tutora o guardador o guardadora de fet) o, si és estrangera, la targeta de residència on consta el NIE, o del passaport. Si es tracta d'estrangers comunitaris, document d'identitat del país d'origen.
* Certificat d'estudis o altra documentació que acrediti el nombre de cursos escolaritzats a l'ESO i l'últim curs que s'ha fet o que s'està fent.
* De manera extraordinària i únicament a efectes de preinscripció, les dades d'identificació o de filiació de les persones estrangeres es poden acreditar amb la documentació alternativa que la persona pugui aportar. Tanmateix, la matrícula estarà condicionada a la presentació de la documentació identificativa establerta en els paràgrafs anteriors.
* Per acreditar la condició de discapacitat, s'ha de presentar un certificat del Servei de Valoració i Orientació a Persones amb Discapacitat (CAD) del Departament de Treball, Afers Socials i Famílies o, si no n'hi ha, un informe de l'EAP en el qual s'indiqui l'existència d'indicis raonables que l'alumne presenta discapacitat.